als_Latn dik_Latn sag_Latn
Samsung prezantoi një model të ri të televizorëve të saj me ekran të lakuar 34 inç. Televizori mban modelin me numër SE790C. Kompania mund ta shfaqë atë në panairin CES 2015, që do të zhvillohet në fillim të muajit janar në Las Vegas.
Rezolucioni i ekranit të Samsung SE790C është 3,440 x 1,440 pikselë me proporcion të pamjes 21:9. Kompania pretendon se pajisja ofron kontrastin statik me raport 3,000:1. Ekrani i lakuar i pajisjes ka formën e syve të qenieve njerëzore. Ekrani i lakuar krijon gjithashtu efektet 3D, duke bërë që monitori të duket më i madh se një ekran i drejtë me përmasa të njëjta.
Samsung e ka pajisur këtë televizor të ri me një sërë veçorish shtesë, si Picture-in-Picture dhe Picture-by-Picture. Veçoria e fundit lejon përdoruesit të shikojnë pamjet nga dy pajisje të lidhura njëherësh.
Veçori të tjera të pajisjes janë edhe një kuartet i portave USB 3.0 dhe altoparlantë të dyfishtë 7 vat. Televizori Samsung SE790C do të ofrojë opsione të posaçme për të shfaqur përmbajtjen në ekran. Çmimi i këtij televizori nuk është bërë i ditur akoma, por besojmë se nuk do të jetë edhe aq i lirë.
(Herë të lexuara: 40)
als_Latn als_Latn als_Latn als_Latn als_Latn